Հոկտեմբերի 30-ից նոյեմբերի 2-ն անցկացված օպերատիվ-ռազմավարական վարժանքների շրջանակում Հայաստանի, Բելառուսի, Ղազախստանի, Ղրղըզստանի, Ռուսաստանի ու Տաջիկստանի զինվորական ստորաբաժանումները, ինչպես նաեւ ՀԱՊԿ միացյալ շտաբի օպերատիվ ուժերը, ոստիկանության եւ արտակարգ իրավիճակների նախարարության խմբերը մշակեցին Կենտրոնա-ասիական տարածաշրջանում ՀԱՊԿ անդամ չհանդիսացող պետության տարածքում խաղաղության աջակցման նախապատրաստմանն ուղղված գործողություններ: Զորավարժությունում ներգրավված էին 1.115 զինծառայողներ, 300 միավոր տեխնիկա, այդ թվում՝ 25 ավիացիոն: